kurumikz/Cleaned-Kazakh-Wikipedia huggingface dataset:
Бейтарап сөздер (стилистика)

Бейтарап сөздер (стилистика) – тілдің барлық стильдерінде қолданыла беретін сөздер. Ол белгілі бір стильге телулі сөздерге, экспрессиялық реңкі бар сөздерге қарама-қарсы тұрған құбылыс ретінде танылады. Мысалы: дидар – жағымды, сықпыт – жағымсыз мәндегі сөздер. Сондай-ақ жазушы, мұғалім сөздері стильдік тұрғыдан бейтарап сөздер болса, қаламгер, ұстаз сөздері публицистикалық стильге тән атаулар. Кейбір көп мағыналы сөздер өзінің белгілі бір мағынасында тұрып бейтарап реңкте жұмсалса, басқа бір мағынасында экспрессиялық реңкте қолданылады: түлкі (аң) бейтарап, түлкі (қу) экспрессиялы. Кейбір сөздер өзінің тура мағынасында бейтарап реңкте болса, ауыспалы мағынасында экспрессиялы болып келеді. Мысалы: жануарларға қатысты тура мағынасында жұмсалатын үрді, ырылдады, осқырынды деген т.б. Бейтарап сөздер адамға қарата айтылса, сөздің экспрессиялық реңкін күшейте түседі. Дереккөздер
Дональд Браун

Р. Дональд Браун – философия ғылымының докторы, Мичиган ун-теті. Миннессот ун-ті тіл коммуникациясы саласының профессоры. Зерттеу және педагогикалық қызметінің негізгі саласы бұкаралық коммуникацияның ұлттық және интернационалдық электрондық жүйесі, олардың тарихы, құрылымы, қаржыландырылуы, реттелуі. Соңғы бірнеше жыл бойы ол Аустралия, Жаңа Зеландия, Канада, АҚШ, Франция, Скандинавия, Ирландия, Уэлс жергілікті тілдерін электрондық коммуникация құралдары көмегімен зерттеп шықты. Зерттеу БАҚ-тың көмегімен этникалық aзшылық өкілдіктері (этникалық аз ұлттардың өздерімен, сондай-ақ орт. хабар тарату арқылы жүргізілді) жайында жасалды. Дереккөздер
Саясат Бейісбаев

Саясат Бейісбаев – (8.4. 1954. Алматы облысы, Шелек ауданы) журналист, БАҚ саласының топменеджері. ҚазМУ-ді бітірген (1980). *1980-1991 жылдары "Социалистік Қазақстан", кейін "Егемен Қазақстан" газетінде тілші, аға тілші, шолушы, Алматы облысы бойынша республикалық басылымның меншікті тілшісі қызметін атқарды. *1991 жылы Батыс Германияның Мюнхен қаласына шақырылып,"Азаттық" радиосында тәжірибеден өтті. *1991-2004 жылдары халықаралық "Азаттық" радиосының тілшісі, "Азаттық" радиосы Қазақстандағы бюросының басшысы қызметін атқарды. *2004-2007 жылдары "Дала мен Қала" газетінде бас редактор, "Бүркіт Медиа групп" ЖШС бас директорының орынбасары, *2008 жылы сәуірден "Қазақстан" РТРК" АҚ Қазақ радиосы Бағдарламалар директорының орынбасары, *2009 жылы сәуірінен Қазақ радиосының Бас редакторы. Қазақстан Журналистер одағының және Халықаралық Журналистер одағының мүшесі. Халықаралық Жамбыл атындағы сыйлықтың иегері. Қазақстанға еңбегі сіңген мәдениет қайраткері. Дереккөздер
Григорий Брейгин

Григорий Брейгин (1935, Украина, Глухов а.) – тележурналист. ҚазМУ-ді бітірген (1964). "Партийная жизнь Казахстана", "Шмель" журналдарында, "Қазахстанская прав да" газетінде тілші, "Комсомольская правда" газетінің Алтай өлкесі, Волгоград және Астрахан облыстары бойынша меншікті тілшісі болып істеді. 1990 жылдан бастап тәуелсіз БАҚ-ты кұру ісімен айналысты. "Караван" газетінің тұңғыш редакторы әрі құрушысы. "Зеркало" журналы, "Ковчег" газетінің де жарық көруіне себепкер болды. 1997-98 жылдары КТК телеарнасының бас директоры. Қазақ қаламгерлері С.Бердіқұлов, С.Адамбеков, О.Әубәкіров шығармаларын орыс тіліне тэржімалады. Аудиторияға танымал эстрада әндер мәтінінің және бірнеше деректі фильмдер сценарийінің авторы. Бүгінде Израильде тұрады. Дереккөздер
Шұбай Бекенов

Шұбай Бекенов – (10.5.1931 Ақтөбе облысы, Ырғыз ауданы – 2004 жылы Ырғыз ауданы) - журналист жолын бастады. Еңбек жолдары, марапаттары Ырғыз, Ембі, Алға, Қобда, Темір аудандық газеттерінде жауапты хатшы, редактордың орынбасары, редактор болып қызмет атқарды. Мемлекет тарапынан бірнеше рет Мақтау грамоталарымен марапатталған. Дереккөздер
Витязь

Витязь – ерлерге арналған қазақстандық журнал . 2000 жылы шығады. Витязьдің негізгі мақсаты көңіл көтеретін танымдық материалдар беру. Тақырыбы автожаңалықтар, денсаулық, эротика, аңшылық, балық аулау тарихы, атақты адамдармен сұбхат, т.б. Витязь түрлі түсті журнал, 10 мың дана таралыммен басылады. Құрылтайшысы "Полиграф-плюс" ЖШС. Бас редакторы – Р. Тарасов. Дереккөздер
Ләйла Бекетова

Ләйла Бекетова (Храпунова) – (1958 жылы Шығыс Қазақстан облысы) инженер-экономист, БКҚ саласының топ-менеджері. Жамбыл гидромелиорация-кұрылыс институтын бітірген. Экономика ғылымдарының кандидаты. *1981-82 жылдары Жамбыл облысының жоспарлау комитетінің экономисі, *1982-86 жылдары Жамбыл үй құрылысы комбинатының инженер-экономисі, *1986-90 жылдары Қазақ телевидениесінде режиссердің ассистенті, *1990-94 жылдары тәуелсіз "Таң" телекомпаниясының президенті, *1994 жылы "Қазақстан телевидениесі мен радиосы" республикалық корпорациясының президенті, *1995 жылы "Таң" телекомпаниясының президенті. Қазір шетелде тұрады. Дереккөздер
Гете институты

Гете институты — шетелдермен мәдени байланыстар жөніндегі Германия ұйымы. 1932 жылы неміс мәдениеті мен тілін насихаттау мақсатында құрылған. Германия монополиясының насихаттық үстемдігін орнату жолында 1953 жылы қайтадан бой көтереді. Дерекөздер
Владимир Гиганов

Владимир Гиганов (1938 жылы, Краснояр өлкесі, Ужур ауылы) — байланысшы. . Еңбек жолы Еңбек жолын Алматы электротехникалық байланыс техникумын бітіргеннен кейін бастаған. Республиканың байланыс саласында 36 жыл кызмет істеген, оның 31 жылында Шығыс Қазақстан облыстық радиотелевизия орталығында зертхана инженері міндетін атқарған. Шалғай аудандарда телевизия бағдарламаларын таратып, "Экран" ғарыштық телевизия жүйесінің қондырғыларын республикада бірінші игеріп, іске қосқан мамандардың бірі. Ол өнертапқыш ретінде стандарттан тыс телевизия техникасын тиімді пайдалануда белсенділік көрсеткен. Марапаттары Телевизияны дамытуға сіңірген енбегі үшін "Еңбек ардагері" медалімен марапатталып, оған КСРО "Құрметті радисі" атағы берілген. Дерекөздер
Игорь Вишневский

Игорь Вишневский – телережиссер. Бакин театр училищесін бітірген . Еңбек жолын Семей қалалық пионерлер үйінде драма үйірмесі мен пединституттын студенттер театрына жетекшіліктен бастаған (1955 жылы). Ұйымдастырушылық қабілетінің молдығы мен білімділігінің тереңдігі нәтижесінде студенттер театрына 1966 жылы "Халық театры" атағы берілді. Семей қаласындағы Абай атындағы театрда қоюшы-режиссер болып істеген. 1980 жылы Семей телестудиясындағы театр студиясына жетекшілік жасаған. Дереккөздер
Роза Гизатулина

Роза Гизатулинна (10.12. 1932 жылы, Алматы қаласы) — телережиссер. . Білімі 1952 жылы Алматы театр-көркемсурет училищесін, 1954 жылы Мәскеу театр өнер институтын бітірген. Еңбек жолы Еңбек жолын 1954-61 жылдары Қазақ академиялық драма театрында артис болып бастады. 1961-90 жылдары Қазақ теледидарының әскери-спорт хабарлары редакциясында, әдеби-драмалық хабарлар Бас редакциясында режиссер ассистенті, режиссер болып істеді. Телережиссура спецификасының қыры мен сырын игере жүріп, режиссерлік пультті кәсіби шеберлікпен басқарды. Студия сахнасында күрделі публистикалық және драмалық қойылымдарды асқан жинақылықпен аудиторияға ұсынды. "Анна Франк күнделігі", "Мен үйге қайта оралмаймын", "Сатиралық қоймалжың" қойылымдары, "Абай әндері" музыкалық-әдеби хабары, т.б. жүздеген телешығармалары көрермендер мен сыншылар тарапынан жоғары бағаланды. Марапаттары КСРО және Қазақ КСР Телерадио комитеті басшылығының Алғыс хатымен марапатталған. Дерекөздер
Борис Гиллер

Борис Гиллер (17.4.1956 жылы, РКФСР. Тула қаласы) — журналист, танымал продюсер.. "Караван" АҚ-ның негізін салушы. Томск радиотехникалық институтының физика-инженерлік факультетін, ВГИК-ты бітірген (1989). Еңбек жолы Гиллер құрған полиграф, фирмасы 1990жылы "Караван" "Американская дочь" ойын фильмінің продюсері болды. 1995 жылы "Караван" жекеменшік кинокомпаниясын құрды. Марапаттары Продюсер Гиллер мен "Караван" кинокомпаниясының екінші фильмі "Кавказ тұтқыны" ФИПРЕССИ сыйлығы мен Канн кинофестивалінде "Көрермендер көзайымы" сыйлығына (1996), Карловы Вар халықаралық кинофестивалінің Бас бәйгесіне, үздік сценарий үшін Еуропалық "Фоликс" академиясының бәйгесін, Сочидегі "Кинотавр" Халықаралық фестивальдың, Олег Меньшиков пен Сергей Бодров үшін ең үздік ерлер рөлі үшін бас бәйгесіне, Сидней кинофестивалінде "көрермендер көзайымы" бәйгесіне ие болды. Дерекөздер
Вокалды-аспаптар концерті

Вокалды-аспаптар концерті – "Қазақтелефильм" студиясының 4 бөлімді, орыс тіліндегі, ақ-қара түсті фильм-концерті (1971 жылы) . Мұнда халық композиторларының ән-әуендері орындалады. Кадрларда ұлттық музыка аспаптарын зерттеуші, профессор Б. Сарыбаевтың жетекшілігімен Қазақ халық аспаптар ансамблі, Қазақ КСР-інің еңбек сіңірген әртісі И. Коганның жетекшілігімен А. Жұбанов атындағы мектептің скрипкашылар ансамблі күй орындап, Қазақ КСР-інің еңбек сіңірген артистері И. Коган, С. Коган өздерінің орындаушылық шеберлігін паш етеді. Дереккөздер
Владимир Гиляровский

Владимир Гиляровский (26.11.1856 жылы – 01. 10. 1935 жылы) — ресейлік репортер, тұрмыстық жазушы, мемуаршы. . Еңбек жолы Бірінші кітабы "Трущобные люди" ("Лашықтардағы Владимир Гиляровский адамдар") (1887) цензураның ұйғарымымен жойылды. Революцияға дейінгі Ресей, ескі Мәскеудің әдеттері мен ғұрыптары туралы очерктер кітаптары: "Москва и москвичи" ("Мәскеу және мәскеуліктер") (1926), "Мои скитания" ("Менің ел кезуім") (1928), "Люди театра" ("Театр адамдары") (1941 жылы жарияланған). Замандастары Гиляровскийді "репортерлардың королі" деп атады. Баспасөздегі жұмысы туралы журналистер жұмысының әдістері, кімдермен бірге жұмыс істегені туралы баяндайтын еске алулар кітабы "Москва газетнаяны" ("Газетті Мәскеу") жазды (1900). Дерекөздер
Иван Волков

Иван Волков - (29.7.1930 жылы Павлодар қаласында дүниеге келген) тележурналист. ҚазМУ-ні (1953 жылы), Алматы Жоғары партия мектебін бітірген (1969 жылы). Өскемен қаласындағы "Металлург" газетінің редакторы (1953-1966 жылдары), 1969-1983 жылдары Өскемен телестудиясында бас редактор, бас редактордың орынбасары. Иван Волков өнердің жаңа бір түріне алдымен қуатты әрі серпінді сценарийдің керектігін, ал оны туындату синтезді өнердің қыры мен сырын білетін, әрі соны түсінетін суреткер дәрежесіне көтерілген, өмір жайлы түсінігі мол маманның ғана қолынан келетіндігін үғынған. Эфирдегі әрбір секунд пен минуттің өлшемді шарттылығын ескерсек, кез келген оператор камерасына іліккен кадрдың арқалаған жүгінің ауырлығы ғана емес, оның мәні мен манызының тым өзгешелігі де көрермен назарынан тыс калмайды. Иван Волков бас редактор ретінде хабардың тақырыбынан бастап, эфирге дейінгі процестердің бәріне де қатысып, үнемі ағалық кеңесін айтып, тәлімді тәжірибесін өзгелермен бөлісіп отырды. Дереккөздер
Гипердыбыс жиілігі

Гипердыбыс жиілігі — 10'-10'3 Гц аралығындағы серпімді толқындар.. Гипердыбыстың физикалық табиғаты ультрадыбыспен бірдей. Алайда Гипердыбыстың толқын ұзындығы ультрадыбыстан әлдеқайда кіші (кішілігі жоғары) болғандықтан, ол толқын таралатын ортаның квази бөлшектерімен электрондармен, фонондармен, т.б. ультрадыбысқа қарағанда күштірек әсерлеседі. Толқын ұзындығы молекулалардың еркін жолы ұзындығынан артық болатын серпінді толқындар ғана газ тәрізді ортада тарай алады. Жиілігі 109 Гц Гипердыбыстың қалыпты атмосфералық қысым мен бөлме температурасы кезінде ауадағы толқын ұзындығы 3,4-10-5 сантиметрге тең, яғни молекуланың еркін жолының ұзындығымен шамалас. Сондықтан да Гипердыбыстың қалыпты атмосфералық қысымдағы ауа мен газға таралмайды. Гипердыбыс сұйықтықтарда жылдам өшетіндіктен онша алысқа тарай алмайды. Ал төмен температурадағы монокристаллы қатты денелерде Гипердыбыс жақсы таралады. Дерекөздер
Зияда Бекетова

Зияда Бекетова – (1941 жылы Қостанай облысы, Қарабалық ауданы, Жана ауылы) — диктор. Қыздар педагогикалық институтын бітірген. Бүкілодактық радионың мамандық жетілдіру курсын бітірген (1973). 1967-98 жылдары Қазақ радиосында жоғары санатты диктор болды. Атақты диктор Ә.Байжанбаевтың шәкірті, дикторлар жетекшісі, көрнекті диктор Мәмбет Сержановтың зайыбы. 1961 жылы Қазақ теледидарының жаңадан ашылған балалар хабарына жиі қатысып жүрді. Қазақстан ұлттык телеарнасы деректі фильмдерінің мәтіндерін оқыды. Қазақ радиосының "Алтын қорында" З.Бекетованың оқуында көптеген әдеби-музыкалық хабарлар сақталған. Дереккөздер
Қуаныш Бекжанова

Қуаныш Бекжанова – (1944 жылы Қарағанды облысы Жезқазған-Рудник қаласы)-редактор. ҚазМУ-ды бітірген (1968). Содан үзбестен 2002 жылға дейін (34 жыл бойына) Қазақ радиосының хабарларын эфирге шығарушы жауапты редакторы болып еңбек етті. Ол Қазақ радиосының ардагерлері М.Сейітова Ә.Байжанбаев, Қ.Әзімбаева, Ж.Асқарова, Ж.Омарходжаева, Ж.Аяпбергенова, М. Сержапов сияқты ата буын дикторларымен эфир қызметі бойынша қоян-қолтық араласып, солардың тәлім-тәрбиесін көрді. Дикторлардың олардан кейінгі орта және жас буын өкілдеріне солардың өнеріндегі қағида-ұстанымдарын, кәсіби шеберліктері мен адами өнеге тағылымдарын өзі үйретіп отырды. Әуе толқынында Қазақ радиосы (2001) атты жинақта сол ардагерлер және кейінгі толқын әріптестері жөнінде Бір қызмет, бір ғұмырым бір бақытым деген естелігігін жариялады. Дереккөздер
Сергей Волков

Сергей Волков – (1963 жылы дүниеге келген) журналист. Алматы халықшаруашылығы институтын бітірген (1984 жылы). 1992 жылы "Бизнес-класс" (КТК) бағдарламасының жүргізушісі . 1992 жылы "АБВ" экономикалық газетінің, 1993 жылы "Караван", 1995 жылы "Деловая неделя" газеттерінің тілшісі, 1995 жылы "Russian World" баспасының қызметкері, 1998 жылы "Иртыш-тайме" (Павлодар) газетінің бас редакторы, 1999 жылы "Гала ТВ" студиясының шеф-редакторы, 2000 жылы "Новое поколение" газетінің шолушысы. Дереккөздер
Жақсылық Бекқожаев

Жақсылық Бекқожаев – (1930 жылы Қызылорда облысы – 2006 жылы Қызылорда қала) тележурналист, БАҚ саласының топ-менеджері. Еңбек жолын ұстаздықтан бастаған (1955-63). Кеңес, партия саласында қызметтер атқарып (1963-90), Қызылорда облысы телерадио комитетін басқарды (1991). Телеарнаның облыстағы тұңғыш басшысы. Қызылорда облыстық телеарнасының ашылуына көп еңбек сіңірген тұлғалы азамат, білікті басшы. Үлкен ұжымға басшылық жасай жүріп, шығармашылықты серік еткен қаламгер. Қыз бен дала, Сыр сұлуы, Жадыра деректі фильмдері республикалық телеарнаның алтын қорынан орын алды. Халықтар Достығы орденімен, медальдармен, Қазақ КСР Жоғарғы Кеңесінің Құрмет грамотасымен марапатталған. КСРО Теледидары мен радиосының үздігі, КСРО-ның Құрметті радисі. Дереккөздер
Вавилон (журнал)

«Вавилон» (журнал) – 1997 жылы шыққан журнал. Журнал материалдарының бір бөлігі Future Publishing ltd баспа тобымен лицензиялық келісім бойынша аударма жасалып, басылады. "Вавилон" – Ресей нарығына Еуропа және бүкіл әлемде өте танымал, интернет жүйесіне, заманауи технологияның, электрониканың, кино және телевидение, саз жаңалықтарына арналған бірнеше басылым түсіреді. Кибер әлеміне бағдар; озық технологияға шолу; бизнес, спорт, ғылым мен өнер жаңалықтары; алдыңғы қатарлы отандық мамандар мінбері; Интернет саласы; оқырман арасындағы квинтэссенция. "Вавилон" - 30 000 дана таралыммен жылына 6 рет шығады. Баспасөз басылымымен қатар Интернетте журналдың электронды версиясы ұсынылады: e:http://www.babylon.ru/. Дереккөздер
Орынбасар Бекмағанбетов

Орынбасар Бекбағанбетов – (20.01.1951. Ақтөбе облысы, Байғанин ауданы, Жамбыл ауылы - 17.09.2022, Ақтөбе қаласы) ҚазМУ-ді бітірген. Темір ауданы газетінде бөлім меңгерушісі, Ақтөбе облысы Телерадио хабарларын тарату комитетінде редактор, республикалық теледидардың Ақтөбе облысы бойынша арнаулы, меншікті тілшісі болып қызмет атқарды. Қазір Қазақстан РТРК АҚ "Қазақстан Ақтөбе" телекомпаниясының редакторы. ҚР-ның тәуелсіздігіне 10 жыл мерекелік медалімен марапатталған. Дереккөздер
Иван Воронков

Иван Воронков - (14.8.1927 жылы РКФСР. Орынбор облысы Кулагионо ауданында дүниеге келген) журналист . КазМУ-ні бітірген. "Оренбургский железнодорожник" газетінде әдеби қызметкер, "Железнодорожник Казахстана" газетінде тілші. Батыс Қазақстан өлкелік телерадио комитетінде аға редактор, облыстық "Путь к коммунизму" газетінін партия тұрмысы бөлімінің меңгерушісі, редактордың орынбасары қызметтерін атқарды. Дереккөздер
Исаак Гитлевич

Исаак Гитлевич (1.12.1917 жылы, РКФСР, Смоленск қаласы) — кинооператор, режиссер.. 1940 жылы ВГИК-тің операторлық факультетін (А. Головняның шеберханасы бойынша) бітірген. Еңбек жолы Ұлы Отан соғысына қатысқан. Армияның фотошежіре бөлімінде қызмет істеп жүріп, ол 1944 жылы К. Тканко мен К. Венц басқарған кинооператорлар тобына қосылады. Соғыстан кейін Алматы көркем және хроникалық документті фильмдер студиясында, 1952-56 жылдары Сталинабад қаласындағы тәжік киностудиясында істейді. 1956 жылы Алматы киностудиясында (қазіргі "Қазақфильм") кинооператор, режиссер болып істеді. Гитлевич осы киностудияда документті, ғылыми-көпшілік және техникалық-насихат фильмдерімен ("Кенші даңқы", 1949; "Советтік Қазақстан", 1951,1959; "Қазақ халқының қолөнері", 1959; "Тоқымашылардың электронды көмекшісі", 1981; "Отанды қорғауға дайын бол", 1988 т.б.) қатар көркем фильмдері де ("Қанатты сыйлық", 1956; "Ботагөз", 1957; "Өз жүрегіңнен сұра", 1964 т.б.) түсірді. Марапаттары 2-дәрежелі Отан соғысы орденімен және медальдармен марапатталған. Дерекөздер
Отакар Вавра

Отакар Вавра (Vavra) (; 28 ақпан 1911, Градец-Кралове — 15 қыркүйек 2011, Прага)– чехословак кинорежиссері, сценарист. Биографиясы Кинодағы қызметі 1929 жылдан басталды. Деректі фильмдер түсірді, кино сынымен шұғылданып, сценарийлер жазды. Вавра – Чехословакияның тарихи-монументті фильмінің негізін салушы. «Философия тарихы», «Ян Гус», «Ян Жижка» секілді тарихи фильмдердің режиссері. Оның таңдаулы фильмдерінің бейнелеу тәсілі, монтаж, кадр құрылысы жағынан жоғары дәрежеде шешім тапқаны байқалды. Прагадағы Өнер академиясының режиссерлік факультетінде профессор (1957). Чехословакияның Халық әртісі. Дереккөздер
Гүлсүмаппақ Гиястинова

Гүлсүмаппақ Гиястинова (1.1.1939 жылы, Алматы облысы, Ұйғыр ауданы, Қолжат ауылы) — тележурналист. . 1962 жылы Ташкент қаласындағы Орталық Азия университетін бітірген. Еңбек жолы Халықаралық "Коммунизм туги" ұйғыр газетінің шақыруымен Алматыға келеді. Еңбек жолын Қазақ КСР Министірлік Кеңесі жанындағы телевидение және радиохабарларын тарату жөніндегі комитетініі ұйғыр тіліндегі хабар тарататын редакциясында бастады. 1963 жылдан бастап дикторлықты қоғамдық негізде катар жүргізді. Ұйғыр тілінде хабар тарату Бірінші "Шалқар" және "УКВ" бағдарламалары бойынша жүзеге асырылды. Гүлсүмаппақ Гиястинова редактор, аға редактор, шолушы ретінде белгілі адамдардың портреттерін, концерттік бағдарламалар, радиоинспенировкалар менен радио қойылымдарды дайындап эфирге шығарды. 1986 жылы Қазақ телевизиясының "Алатау" бағдарламасының ұйғыр редакциясына жетекші маман ретінде ауыстырылды. "Ахбарат" және "Телетайп лентасынан", "Саадат" әйелдер телеклубы, "Біз және уақыт", "Адам тағдырлары" т.б. хабарлар дайындады. Бұл хабарлардың барлығы да телекөрермен арасында танымал болды. Сондай-ақ материалдары мерзімді баспасөздерде жиі жарияланып тұрды. "Бесжылдық қадамдары", "Тірі іздер", "Адам және еңбек", "Парызға адалдық", "Шындық өшпейді" сияқты көптеген жинақтарға өз үлесін қосты. Оның материалдары "Парваз" қоғамдық-саяси журналында жарияланып тұрды. "Сехи кәлбләр" (Мырза колдар, 1988), "Истимәс көңұл" (Сені күтемін, 1994), "Қаритам һекайилиири" (Қаратам әңгімелері, 1997), "Бар бол, ана" (Аналар алдында бас ию, 1998) деп алатын жекелеген кітаптары шыққан. Марапаттары Өзбекстан ЛКСМ Орталық комитетінің (1957), Өзбек КСР Жоғары Кеңесі Президиумының (1959), Қазақ КСР Министірлік Кеңес мемлекеттік комитетінің Құрмет грамоталарымен марапатталды (1959). Еңбек ардагері, "Коммунизм тугей" газеті конкурсының жеңімпазы, Қазақстан Журналистер одағы сыйлығының лауреаты. Дерекөздер
Анджей Вайда

Анджей Витолд Вайда (; 6 наурыз, 1926, Сувалки — 9 қазан, 2016, Варшава, Польша) — поляк режиссері, сценарист. Бейнелеу өнері академиясында (Краковта) оқыған. 1954 жылы Лодзьдың Мемлекеттік Жоғары кинематография және театр өнері мектебінің режиссерлік бөлімін бітірді. Кинодағы қызметін 1951 жылдан бастады. «Канал» (Е. Ставиньсшидің әңгімесі бойынша, 1957) және «Күл мен алмас» (1958) фильмі оның есімін дүниежүзіне танытты. Тақырыбы Екінші дүниежүзілік соғыспен байланысты. Қойған таңдаулы фильмдері аса үздік актерлік және режиссерлік өнер шеберлігімен ерекшеленеді. Фильмдері * «Самсон» (1961) * «Күл» (1965) * «Бәрі сатылуға шығарылды» (1969) * «Қайыңды" (1970) Дереккөздер
Ганнет ньюспейперс

"Ганнет ньюспейперс" – неміс медиа концерні. Оның қарамағында 29 газет бар, оның ішінде 21 газет Генрих Бауэрдің иелігінде. "Руннер унд Яр" газет-журнал концернімен тен дәрежелі суретті журналдарды шығаруда алдыңғы орында. "Квик" (Мюнхен), "Нойе ревю" (Гамбург), "Пралине" (Гамбург), "Нойе пост" (Гамбург), суретті-журналды апталық "Нойе блат" (Гамбург), "Браво" (Мьюнхен) апталық журналдарын шығарады. Дереккөздер
Анатолий Гладких

Анатолий Гладких (22.9. 1938 жылы, Челябі облысы, Агапов ауданы, Еленинка ауылы) — байланысшы.. Новосібір электротехникалық байланыс институтын бітірген (1965). Еңбек жолы Еңбек жолын 1960 жылы радиоорталығының монтерлігінен бастаған. 1968 жылы Шығыс Қазақстан облыстық радиотелевизия орталығының инженерлігінен, осы орталықтың бастығы лауазымына дейін өскен. Зырян, Шемонаиха аудандарына телевизия хабарларын жеткізуде, Өскемен-Солдатов, Өскемен-Самара радиорелелі желілерін монтаждауға, оларды ретке келтіруге қатынасқан. Оның басқаруымен "Экран", "Москва", "Жарық" атты ғарыштық жүйелер орнатылып, іске қосылған. Марапаттары "Еңбектегі ерлігі үшін", "Еңбек ардагері" медальдарымен марапатталып, КСРО "Құрметті радисі" атағы берілген. Дерекөздер
Вайс

Baйc-Wais – (wide Area Information Server) табиғи тілдегі сұраныс бойынша жоғалған түрлі форматтағы құжаттарды (егер ол құжаттар индекстелген болса) іздеуге мүмкіндік беретін бүкіләлемдік компьютерлік ақпараттық қызмет. Gopher сияқты WAIS жүйе ресурстарын табуға мүмкіндік жасайды, алайда егер Gopherge меню тізбегімен жылжытса, WAIS мұны бұйрық алғаннан кейін өзі-ақ орындайды. Талап ету бойынша жүйе табылған материалды монитор экранынан көрсетеді. Сондай-ақ WAIS - деректер базасын Интернет арқылы қол жеткізуге болатындай мақсатпен жүйеге қою тәсілі. WAIS «Информациялық стандарт жөніндегі Ұлттық ұйым қарастырған «Американ Ұлттық стандарты Z39:50: ақпарат іздеуді анықтау және кітапханалық қосымшалар үшін тұжырымдаманы ерекшелендіру» стандартын пайдаланады. Дереккөздер
Ганнет компани инкорпорейтед

"Ганнет компани инкорпорейтед" (Gannet Gompany, lnc)- АҚШ-тың ipi газет монополиясы . 1906 жылы мұнай магнаты Дж. Пьюмен және Морган қаржы-монополистік тобының кәсіпорнымен байланысты болған респ. миллионер Фрэнк Ганнет негізін қалады. Штаб-пәтері Рочестер қаласында (Нью-Йорк штаты) орналасқан. Компания негізінде мерзімдік 130-дан аса басылымдар, сонымен қатар Канада мен Виргин аралдарының түрлі аймақтарында 90-нан аса газет бар. Олардың ішінде АҚШ-тың жалпыхалықтық ірі газеті "Ю-Эс-Эй тудей", аумактық беделді "Цинциннати инкуайер", "Окленд трибюн", "Де-Мойн реджистер" газеттері бар. 7 теледидарға және 13 радио стсаға иелік етеді. АҚШ-тың 11 штатында және Канаданың 30-дан астам қалаларында жарнама компаниялары; сондай-ақ компанияға тиесілі газеттерді материалдармен қамтамасыз ететін ақпараттық қызметі бар. Дереккөздер
Виктор Глуховцев

Виктор Глуховцев — журналист.. Еңбек жолы 1957 жылы Қазақ радиосында қызмет істеді. 60-шы жылдары жаңадан құрылып жатқан Тың өңірлік радиосына бас редакторлыққа Ақмолаға жіберіледі. 1965 жылы КСРО Мемлекеттік телерадиосының қарамағына жіберіліп, Мемлекеттік телерадионың Қазақстанның солтүстік облыстарындағы тілшісі етіп тағайындалды. Журналистік қызметінің 15 жылы тыңда өтті. 1975 жылы КСРО Мемлекеттік телерадиосы алқасының шешімімен КСРО Мемлекеттік телерадиосының Қазақстан бойынша Орталық тілшілер тірегінің меңгерушілігіне ауыстырылды. Осы қызметте ол зейнетке шыққанша істеді. Марапаттары Қазақ КСР-інің мәдениетіне еңбегі сіңген қызметкер, "КСРО теледидар және радио ісінің үздігі". Дерекөздер
Біріккен араб әмірлігінің спутниктік теледидары

Біріккен араб әмірлігінің спутниктік теледидары – БАӘ-нің жеті әмірлігінде өз хабар тарату арнасы бар теледидар. Қазіргі кезде елде төрт спутниктік арна жұмыс істейді. Отан елеулі қаржы кетеді. 1992 жылы Әмірлікте араб дүниесіндегі бірінші Dubai спутник арқылы тәулік бойы хабар тарататын арна құрылды. Оның хабарларының 70%-ы араб, 30%-ы ағылшын тілдерінде трансляцияланады. Бұл арна казіргі заманғы коммуникациялық технологиямен жабдықталып, араб космостық теледидарының неғұрлым беделді кызметіне айналды. 1993 жылдан бастап арнаның хабарларын бүкіл Еуропа көре алады. Еуропалық телеаудиторияға шығуды EUTELSAT2-F1 спутниктік байланысы қамтамасыз етті. GALAXY-7 және INTELSAT K-H14 спутниктерінің коммуникациялық мүмкіндіктері аркасында әмірліктің басты спутниктік арнасы өзінің дабылын американ құрлығына тарта алады. Арнаның хабарларын бес құрлық түгел көре алады. Спутниктік хабар тарату аймағының көлемі бойынша Dubai тек қана CNN-нен қалыс қалады. Қазіргі кезде бұл арна көрермен үшін бәсекелеседі. Dubai бүкіл арабтық спутниктік кызметке айналуды және әлемдік аудиторияны жинауды алдына мақсат етіп отыр. Бұл арна ақпараттық және публицистік бағдарламаларды ұсына отырып, батыс телеқызметтерін ықпалынан арылтуға күш салады. Хабар таратуда жарнамаға да орын беріледі. Араб космостық кызметі арасында жарнамадан түсетін табыс жөнінен бесінші орынды иеленеді. Біріккен Араб Әмірлігінде Abodabi екінші спутниктік арнасы өз кызметін 1992 жылдан бастады, хабарларын ARABS AT А1 спутнигі арқылы трансляциялайды. Оның хабарлары араб әлемін қамти отырып, Еуропаның оңтүстігіне, Африканың солтүстігі мен орталық бөлігіне дейін жетеді. Абу-Дабиден берілетін ақпараттық, драмалық, бағдарламалар, көркем фильмдер мен спорт хабарлары 7 сағат бойы жүргізіледі. Әмірліктің бағдарлама саясаты араб мәдениетін дамыту, аймақтағы мәселелерді бірлесе шешу, бүкіл араб әлемін біріктіруді көздейді. Бұл арнаның шетелдерде өз тілшілері бар. Дереккөздер
Вакансия (газет)

«Вакансия» (газет) – республикалық кәсіби ақпараттық апталық газет. 1999 жылы маусымда құрылған. Таралымы — 10 мың дана. Көлемі - 8 бет. Қалыбы - A3. Тілі - орысша. Мақсаты мен міндеттері: еңбек, еңбекке тарту, халықты әлеуметтік қорғау жөнінде ақпарат тарату. Газетте арнайы айдармен жұмыс берушілер ұсынған жұмыс орындары беріледі. Ол айдарлар: білім, маркетинг, құрылыс т.б. Газет жарияланымдарының негізгі жанрлары: сұхбат, репортаж, мақала. Құрылтайшысы: «Вакансия» ЖШС. Директоры - А.Смағұлов. Айдарлары *«Бас тақырып» *«Біздің мейманымыз» *«Табыс формуласы» *«Вакансия - сіздің кеңесшіңіз» Дереккөздер
Карло Гардапхадзе

Карло Константинович Гардапхадзе (груз. კარლო კონსტანტინეს ძე გარდაფხაძე; 15 қыркүйек 1917 жыл, Грузия, Цагери облысы Твиши ауданы – 17 қыркүйек 2015 жыл) — грузин қоғам кайраткері.. Кавказдық Жоғарғы Коммунистік университетті, Тбилиси Мемлекеттік университетін, КОКП ОК-ті жанындағы Жоғарғы Партия мектебін, Әлеуметтік Ғылымдар академиясын бітірген. Грузияның радио және телевизия жөніндегі Мемлекеттік комитетінің төрағасы (1961-77), 1977-88 жылдар аралығында Әлеуметтік қамтамасыз ету министрі (1977-88). Грузияның Ардагерлер Кеңесі басқарушысының көмекшісі және Сталиндік идеологияның жолын қуушы грузиндік қоғамның басшысы. "Қызыл Ту", "Құрмет Белгісі" және басқа да орден, медальдармен марапатталған. Дереккөздер .
Александр Головинский

Александр Головинский— журналист. . Қазақ Мемлекеттік университетін бітірген. 1975-90 жылдары Қазақ теледидарында режиссер, әдеби-драмалық хабарлардың редакторы. 1990 жылы "ИКС-5" студиясының директоры, көркемдік жетекшісі. Бірнеше деректі фильмдердің авторы, режиссер, сценарийшісі. ҚР өнеріне еңбек сіңірген қайраткер (1998). Жылдың (2003) үздік "Скажи мне, кто твой друг..." ("Маған өз досыңның кім екендігін айт...") атты телефильмі үшін Қазақстан Журналистика Академиясының жалпыұлттық "Алтын Жұлдыз" сыйлығының лауреаты атанды. Дерекөздер
Гана баспасөзі

Гана баспасөзі – Ганада жарық көретін басылымдар . Ганада: «Ганаиен тайме» («Ghanaian Times», 1958), «Дейли грэфик» («Daily Graphic», 1950), «Ивнинг ньюс» («Evening Newes», 1948), «Пайопир» («Pioneer», 1970) күнделікті газеттері; «Санди миррор» («Sunday Mirror», 1953), «Нъю ашанти тайме» («New Ashanti Times», 1948), «Уикли Спектейтор» (Weekly Spectator» 1963), «Бизнес уикпи» («Business Weekly») апталық газеттері шығып тұрады. Радио және телехабарларына Гана мемлекеттік корпорациясы басшылық етеді. Радиохабары 1961 жылы жергілікті (ақан, ға, эве, нзема, дагбани, хауса) және ағылшын, француз тілдерінде, телехабар 1965 жылы бір бағдарлама бойынша жүргізіледі. Радио және телеорталықтары Аккра қаласында орналасқан. Дереккөздер
Америка дауысы

Америка дауысы ("The Voice of America" "Америка үні") — АҚШ үкіметінің шетелдерге радиохабарын тарату ұйымы.. 1942 жылы ұйымдасқан. АҚШ-тың сыртқы саясатын насихаттаушы негізгі органы Информациялық агенттігіне (ЮСИА) қарайды. Оның Ұлыбритания, ГФР, Грекия, Марокко, Либерия, Филиппин және Окинава аралында (Жапония) аса қуатты хабар жүргізу орталықтары бар. АҚШ-тағы және шетелдердегі 109 хабар тарату орталығынан халықаралық өмірдің сан алуан мәселелері жөнінде жаңалық, түсініктеме, музыкалық және әдеби бағдарламалар бойынша тәулігіне 38 тілде хабар беріп тұрады (1970). Хабар жүргізуге эмигранттар мен қашқындарды жиі қатыстырады. "Америка дауысы" хабарлары америкалық өмір салтын мадақтауға баса назар аударады. Дерекөздер
Гвиней радио, теледидары

Гвиней радио,теледидары– Гвиней-Бисау Республикасының ұлттық радиохабары (Radiodiffu- sap Nacional da Republica da Guine-Bissau) - Мемлекеттік қызмет атқарады . Негізі. 1975 жылы қаланған. Бисауда орналасқан. Дереккөздер
Валента тв (телеарна)

«Валента тв» (телеарна) – Қостанай қаласына тәулік бойына қазақ және орыс тілдерінде ақпарат жаңалықтары мен көңіл көтерушілік бағытта хабарлар тарататын телеарна. Меншік иесі - ПК «Ұжымдық спутниктік ТВ». Қалалық статусқа ие. Бас редакторы - Сергей Прибельский. Мекенжайы: Қостанай қаласы, Маяковский көшесі 101-үй. Дереккөздер
Гана ақпарат агенттігі

Гана ақпарат агенттігі (ГНА) (Ghana News Agency — GNA) – Үкіметтік ақпарат агенттігі. Аккрда орналасқан. 1957 жылы негізі қаланды. Меншікті тілшілермен қатар Рейтер, халықаралық ақпараттарды таратады. Агенттік жазылушылары: Гана газеттері, радиосы, үкімет ұйымдары, шетелдік елшіліктер, өнеркәсіптік және сауда фирмалары. Апталық бюллетень шығарады. Гананың барлық облыстарында, шетелдерде Лагоста, Найробиде, Лондонда, Нью-Йоркте бөлімшелері бар. Координац. к-ттің Пулына енбеген ақпарат агенттіктеріне және Жалпыафрикалық ПАНА ақпарат агенттігіне мүше. Дереккөздер
Гектограф

Гектограф– мәтіндер мен иллюстрацияларды көбейтуге арналған қарапайым баспа аспабы. . Ол біртегіс желатин қабатымен толтырылған жайдақ жәшіктен тұрады. Мәтін пен иллюстрация құрамында анилинді бояу, глицерин және спирт бар арнаулы сиямен арнайы қағазға түсіріледі. Түпнұсқаны желатин массаға қысу арқылы із түсіріледі. Оган таза қағаз беттестіргенде бастапқы кескін алынады. Гектограф арқылы 100 шақты таңба алуға болады. Гектографты 1869 жылs М.Алисов (Ресейде) ойлап тапқан. Ротатор, ротапринт сияқты жұмыс өнімділігі көп баспа құралдары гектографты ығыстырып келеді. Дереккөздер
Ирина Гайкалова

Ирина Гайкалова (1972. Жамбыл қаласы)-журналист. ҚазҰУ-ді (1995), осы университеттің аспирантурасын бітірген (1998). "Дойче Альгемайне Цайтунг" газетінің тілшісі. 2001 жылы респ. кәсіби ақпараттық "Вакансия" газетінің бас редакторы. 2001 жылы "Новое поколение" газетінің тілшісі. Дереккөздер
Вьетнам баспасөзі

Вьетнам баспасөзі – Вьетнамда мерзімді баспасөз 19-ғасырдың 2-жартысында пайда болды. 1865 жылы Сайгонда куокнгы тілінде "Зя динь бао" ("Зя динь газеті") шыға бастады . Партиялық және демократиялық баспасөз 20 ғасырдың 20-30-жылдары пайда болды. Қазір ВДР-да 100-ден астам газет, журнал шығады (1971 жылы). Негізгі газеттері: "Нян зан" ("Халық") Вьетнам еңбекшілер партиясы ОК органы, "Док лап" ("Тәуелсіздік") Вьетнам Демократиялық партиясының органы, "Кыу куок" ("Отан қорғау") Вьетнамның Ұлттық майдан ОК органы, "Лао донг" ("Еңбек") Вьетнам кәсіподақтары федерациясының органы, "Тьен фонг" ("Авангард") Хо Ши Мин атындағы Вьетнам еңбекші жастар одағының органы, "Ван нге" ("Әдебиет және өнер") Вьетнам әдебиеті мен өнері қызметкерлері ассоциациясының органы, "То куок" ("Отан") – Вьетнам социалистік партиясының органы т.б.; "Фуны Вьетнам" ("Вьетнам әйелдері") журналы В. әйелдері одагынын органы. ВДР-дің ресми телеграф агенттігі Вьетнам информациялық агенттігі (ВИА, 1945 жылы). Ханойда 1945 жылы "Вьетнам үні" радиостансасы, 1971 жылы телестудия жұмыс істейді. Сайгондық өкіметтің қарамағындағы провинцияларда Вьетнам, ағылшын, француз, қытай тілдерінде 60-қа жуық (1968 жылы) газет, журнал шығады. Олардың бастылары: "Гжнь луан" ("Саясат"), "Ты зо" ("Бостандық"). "Вьетнам пресс" телеграф агенттігі (1951 жылы) сайгондық реакцияшыл баспасөзді акпараттық материалдармен қамтамасыз етеді. Мемлекеттік радиохабар тарату компаниясы "Вьетнам радиосы" Вьетнам, француз, ағылшын, кхмер, тай және қытай тілдерінде хабар жүргізеді. 1966 жылы Сайгон телевизия стансасы жұмыс істейді. Оңтүстік Вьетнам патриоттары демократиялық бағытта 80-нен астам (1968 жылы) газет пен журнал шығарады. Олардың ең бастылары: "Зяй фонг" ("Азаттық") Оңтүстік Вьетнамды азат етудің ұлттық майданы ОК-нің органы, "Куан зяи фонг" ("Азаттық армиясы") халықтық қарулы күштер командованиесінің органы. 1961 жылы Оңтүстік Вьетнам Уақытша революциялық үкіметінің ақпараттық "Азаттық" агенттігі, ал 1962 жылы "Азаттық" радиостансасы жұмыс істейді. Дереккөздер
Газпром-медиа

"Газпром-медиа" – ақпараттық холдинг . ААҚ "Газпром-Медиа" 1998 жылы құрылды. Ақпараттық холдингті құрудағы мақсат ААҚ-ның федералдық және аймақтардағы БАҚ-тың басқару пакеті акцияларын бір жерге шоғырландыру болатын. Компания 1998 жылдың сонына дейін өмір сүрді. 2000 жылы медиа-холдингті қайта жандандыру туралы шешім қабылданды. Холдинг басшысы - Иордан Борис. Директорлар кеңесінің төрағасы - Дыбаль Александр. Холдинг құрамына "НТВ" телекомпаниясы, "ТНТ" тележүйесі, "Прометей ACT" телекомпаниясы, бірнеше радиост-лар "Эхо Москвы", "Открытое радио", "Спорт FM", "РДВ" және "До-радио", газеттер "Труд", "Трибуна", "Деловой вторник", "Фактор" журналы; 50 аймақтық телекомпаниялар және баспа басылымдары кірді. Мекенжайы: 117884, Мәскеу, Наметкин к-сі, 16-үй. Пошта мекенжайы: 103918, Мәскеу, Газетный қиылысы. 5-үй, 1-құрылым. Телефондар: (495) 791-48-64, 229-03-04, 719-8281; Факс (095) 229-79-30. Дереккөздер
Геральд энд Уикли Таймс

Геральд энд Уикли Таймс (The Herald and weekly Times, Ltd.) - Кейт Макферсон басшылық жасайтын газет тресі. . Мельбурнда орналасқан. Австралиядағы газет басылымдарын "Геральд", "Сан ньюс-пикториал" (Мельбурн), "Курьер-мейл", "Телеграф", "Санди мейл" (Брисбен), "Адвертайзер" (Аделайда), "Дей- ли ньюс", "Уэст острэлиан" (Перт), әрі "Папуа Нью Гини пост курьер" (Папуа - Жана Гвинея) және "Фиджи тайме" (Фиджи)баслымдарын шығарады. Бірнеше журнал, радио және телевизиялық компанияларға иелік жасайды. Дереккөздер
Вьетнам телевизиясы

Вьетнам телевизиясы – Вьетнам елінің «THVL 2» атты телеарнасы . Аталмыш арна Вьетнамның қоғамдық арнасы болып саналады. Яғни, бұл арнада жаңалықтардан бастап, телехикаяларға дейін көрсетіледі. VNN TV теле-арнасы коммерциялық және көңілашар бағдарламаларына эфирден көбірек орын береді. Яғни, барлық бағдарламалары мен жобалары ойын-сауықтық стильде. Адамдардың көңіл-күйін көтеруге, уақыттарын жақсы өткізуге бағытталған. Дереккөздер
Гаити радио-, теледидары

Гаити радио-, теледидары – Гаитиде орналасқан мемлекеттік және коммерциялық теле-, радиостанциялар желісі. Ұлттық байланыс кеңесі (Conseil National des Telecommunications CON A TEL) Радиохабар тарату қызметі . Порт-о-Пренседе орналасқан. 1969 жылы негізі қаланды. Гаити ұлттық радиосы (Radio Nationale d, Haiti)- Үкіметтік радиост-са. Порт-о-Пренседе орналасқан. Гаити ұлттық теледидары (Television Nationale d, Haiti)да Үкіметтік қызмет атқарады. Порт-о-Пренседе орналасқан. Гаити теледидары (Tele Haiti). Коммерц. қызмет атқарады. Порт-о-Пренседе орналасқан. 1959 жылы негізі қаланды. Гаити телеаарналары: Kalalou TV мәдениет, жаңалықтар, әңгімелесу; Kajou TV жаңалықтар, өте тартымды және қызықты бағдарламалар; Bamboch TV музыка, мәдениет; RTH 2000 African TV мәдениет, ойын-сауық, көңілашар бағдарламалар; Haiti Pal жаңалықтар, түрлі саладағы және стильдегі жобалар мен бағдарламалар; RTH 2000 Haitian TV мәдениет, тартымды бағдарламалар; Tele Haiti жалпы қоғамдық арна; Levanjil TV қоғамдық арна; Nationale Гаити (TNH) Гаити ұлттық арнасы, жалпы көңілашар бағдарламаларды қамтитын телестанция. Дереккөздер
Бірікпеген елдердің ақпараттық агенттіктерінің пулы

Бірікпеген елдердің ақпараттық агенттіктерінің пулы (News Agendas Pool of Non Aligned Countries, Pool des Pays NonAlignes) – бірікпеген 94 елдің ақпараттық агенттіктерін біріктіретін ұйым. Пул 1975 жылы сынақ түрінде ТАНЮГ (Белградта) өз кызметін бастады. 1976 жылы Делиде бірікпеген елдердің ақпарат агенттіктері басшылары мен Сыртқы істер министрлігінің конференциясында Пулды ашуға ресми шешім қабылданды. Пулдың Жарғысы 1976 жылы тамызында Коломбода бірікпеген елдер басшыларының V конференциясында бекітілді. Жарғы негізінде Пул өз жұмысын "нақты деректерге сүйене отырып, бірікпеген елдер ұйымына мүше елдермен достастықты күшейту, олардың ұлттық мәдени құндылықтарын мадақтау, жаңа әлемдік ақпарат беру тәсіліне сүйене отырып ақпарат беру және отаршылыққа қарсы күресті ұйымдастыру" негізінде жүргізеді. Бұл елдердің ақпарат агенттіктеріндегі техникалық топ пен кәсіби тілшілерді дайындауда Пул курстар мен семинарлар ұйымдастырады. Пулдың жоғарғы ұйымы 3 жылда бір рет бірікпеген елдердің ақпарат министрлігі мен ақпарат агенттіктерінің басшыларынан шақырылатын Бас конференция. Ол 32 ел ақпарат агенттіктеріне мүше ПАНА Жалпы африкалық ақпарат агенттіктеріне және Пулға мүше елдердің Координациялық комитетте жүргізілетін Бас конференциясы тұсында Пулға басшы сайлайды. Бір жылда кемінде бір рет шақырылатын Координациялық комитет Пулдың Жарғысына сәйкес Төраға тағайындап, Бас Конференцияның жүргізілуін ұйымдастырып, ақпарат агенттіктеріне басшылық жасайды. IV Бас конференция Гаванда 1986 жылы өткізілді. Координациялық комитет пен Пул ЮНЕСКО-мен, БҰҰ-мен және олардың арнайы мекемелерімен бірлесіп кызмет атқарады. 1985 жылы Пулдың экономикалық ақпарат кызметі ЭКОПУЛ (50дей ақпарат агенттік бірлескен) жұмысын бастады. 9 ақпарат агенттіктері Пулдың аймақтарда ақпараттарды жинау және тарату кызметін атқарады: ТАНЮГ (Белград), ПТИ (Дели), Пренса Латина (Гавана), ТАП (Тунис), ИНА (Багдад), МЕНА (Каир), МАП (Рабат), Антара (Джакарта), АПС (Дакар). Тұрақты штаб-пәтері жоқ. Дереккөздер
Гайана қоғамдық байланыстар агенттігі

Гайана қоғамдық байланыстар агенттігі (Guyana Public Communications Agency) – Гайатидегі мемлекеттік ақпарат қызметі. Джорджтаунда орналасқан. 1989 жылы негізі қаланды. Агенттік құрамына 1981 жылы құрылған Гайана ньюс эйдженси мемлекеттік ақпарат агенттігі енді. Lama Ave, Bel Air Park, Georgetown; Tel: (2) 54294; Telex: 2210. Дереккөздер
Сергей Аполлинариевич Герасимов

Сергей Герасимов (3.6. 1906. РКФСР. Свердловск қаласы.)–кинорежиссер, актер, кино-драматург, кино теоретигі.. Лениградтың мемлекеттік сахна өнері институтын бітірген (1928). 3-4-сайланған КСРО Жоғарғы Кеңесінің және 7-8-сайланған РКФСР Жоғарғы Кеңесінің депутаты. Бейбітшілікті Қорғау комитеті Кеңесінің Президиум мүшесі. 1924 жылдан бастап кино өнерімен шұғылданды. "Шинель", "С.В.Д.", "Жана Вавилион" және "Жалғыз әйел" (1926-31) фильмдеріне түскен. 30-шы жылдары режиссерлік-педагогикалық қызметпен айналысты. 1935-39 жылдары "Жеті батыр", "Комсомольск", "Ұстаз" атты фильмдерді жасаған. Өзінің режиссерлік өнерінде заманымыздың сом тақырыптарын көтерді, өмірдің көпқырлылығын бейнелей отырып, терең психологиялық тұлғаларды жасауға ұмтылған. 1941 жылы М.Лермонтовтың драмасы бойынша "Маскарад" фильмін қойып, өзі Бейтаныстың рөлін сомдаған. Ұлы Отан соғысы жылдары "Үлкен Жер" фильмін қойған. 1948-70 жылдары қойған таңдаулы фильмдерінің ішінде "Жас гвардия", "Тынық Дон", "Журналист", "Көл жағасында" т.б. бар. Өнертану ғылымының докторы (1967). КСРО Халық әртісі (1948). КСРО Мемлекеттік сыйлығының иегері (1941, 1949, 1951, 1971). 1931 жылы ВГИК-те сабақ берген (1946 жылы профессор). Шәкірттері: С.Бондарчук, Л.Кулиджанов, М.Бегалин т.б. 2 рет Ленин орденімен, басқа 4 орденмен, медальдармен марапатталған. Дереккөздер
Людмила Варшавская

Людмила Варшавская (Енисеева Людмила Филипповна) – (1940. Алматы) - журналист. ҚазМУ-ді бітірген (1962). *1962-64 жылдары ҚазТАГ-та; 1965-66 жылдары «Ленинская смена» газетінде, 1967-69 жылдары «Вечерняя Алма-Ата» газетінде тілші болды. 1970-75 жылдары «Новый фильм» журналында қызмет істеді. *1976 жылы «Қазақфильм» киностудиясында хроника бөлімінің редакторы. *1988-95 жылы Қазақ Мемлекетік телерадио комитетінің әдеби драм, хабарлар Бас редакциясында еңбек етті. *1995 жылы «АиФ» Казахстан» газеті мәдениет бөлімінің редакторы. Оның жасаған хабарлары Қазақ теледидарының «Алтын қорында» сақтаулы. Қазақстан Журналистер одағы және Қазақстан Кинематографистер одағының мүшесі. Түрлі кітаптардың, ғылыми, көпшілікке арналған басылымдар мен фильмдердің авторы және құрастырушысы. Дереккөздер
Гайана радио-, теледидары

"Гайана бродкастинг корпорейшн" (Guyana Broad-casting Corporation GBC) – Гайана үкіметтік радиохабар тарату қызметі. Джорджтаунда орналасқан. 1979 жылы "Гайана бродкастинг сервис" және "Гайана бродкастинг компани лимитед" (Демерер радиосы) компанияларының бірігуі негізінде құрылды. "Гайана телевижи бродкастинг компани" (Guyana Televisior Broadcasting Company GTBC)- үкіметтік теледидар қызметі. Джорджтаунда орналасқан. 1993 жылы негізі қаланды. Гайанада БАҚ-ның ішінде халықтың қалауы көбінесе телевизияға түседі. Мемлекет қарамағында бір негізгі арна бар. АҚШ-тан екі жекеменшік арна трансляциясы жүргізіледі. Жекеменшік коммерц. телеарналардың саны оте көп және олардың барлығы үкіметті және басшыларды еркін сынай береді. Гайана телеарналары: Гайана International сандық спутниктік арна, television of Music муз. арна, "Видео Интернешнл" Sports Network таратушысы. Дереккөздер
Бірінші банкир деректі фильмі

"Бірінші банкир" деректі фильмі – еліміздің қаржы-қаражат, банк саласында елеулі із қалдырып, бірақ репрессия кесірінен қыршыннан қиылған банкир Төребек Османов жайлы фильмі. Төребек Османовтың өмірі мен кызметін, аянышты тағдырын, оның әйелі мен қыздары бастан кешірген тауқымет пен қиыншылықты шынайы бейнелеген дүние екен, дей келіп, А.Әшімов фильмнің басты-басты бес ерекшелігін санамалап шығады. Біріншіден, фильмнің тақырыбы тың. Екіншіден, фильмнің композициясы ұнады. Үшіншіден, Османовтар әулетінің жеке архиві мен кинофотоқұжаттар архивінен алынған тарихи кадрлар, фотосуреттер мен кинохроника фильмде өте шебер пайдаланылыпты. Бұл деректі киноға қажетті ен басты атрибуттар. Төртіншіден, фильмде сөйлеген адамдардың өте жақсы іріктелгені және олардың өз міндеттерін жоғары деңгейде орындап шыққаны. Бесіншіден, фильмнің мәтіні ұнады". Авторы – Бейбіт Құсанбек. Дереккөздер
Германия басылымдарына тән ерекшеліктер

Германия басылымдарына тән ерекшеліктер – 1. Неміс басылымдарының аймақтық сипаты басым. . Бұған себеп-бірнеше ғасырларға созылған феодалдық бытыраңқылық болса керек. Мәселен, бүл елде 420 газет шығатын болса, соның 400-і жергілікті жаңалықтарды дер мезгілінде, нақты жеткізетін аймақтық басылымдар санатында. 2.Таңертеңгілік газеттердің басымдылығы байқалады. Қатары шағын кешкілік газеттердің ішіндегі көрнектісі- "Гамбургер абендблат" (1948 жылдан бастап шығады, тиражы 280 мың дана). Сондай-ақ соңғы кездері жексенбілік газеттердің беделі өсіп, қатары да көбейген. Мәселен, 1989 жылы экс-ГДР-да бірден-бір жексенбілік басылым болмаса, 1993 жылы жексенбілік газеттің саны 25-ке жеткен. 3.Партиялық басылымдардың беделі төмендеген. Барлық газет- журналдар таралымының 10%- ын ғана құраған. Партиялық басылымдардың таралымы шағын, негізінен партияның активтеріне арналған. Христиан-демократиялық одағы "Унион ин Дойчланд" (1946 жылы) журналын 10 күнде бір рет шығарған. Христиан-әлеуметтік одағы "Бейернкурир" (1950 жылы) апталық газетін шығаруда. Ертеден шығып келе жатқан социал-демократ, партияның органы "Форвертс" (1976 жылы таралымы - 57,6 мың дана) апталық газеті қаржылық қиыншылықтардан шыға алмай, 1989 жылы жабылып қалған. "Жасылдар партиясының" басылымдары - "Грюнен" (1979, таралымы - 200 000 дана) апталық газеті, "Грюнен базисдинст" журналы. "Жасылдар" басылымдарының құрылымы қызық. Бұларда әдеттегідей қызметтегі шенге бөліну жоқ. Мәселен, бас редактор, жауапты хатшы, корректор, еден жуушы болып бөлінбейді. Редакция қызметкерлері бұл жұмыстарды кезектесіп атқарады. Жобаның авторларының ойынша, бұл жүйе қарым-қатынастың жаңа түрін әкелді, редакция ішіндегі бәсекелестік жоқ, ымыраға келушілік күшейді деп есептейді. 4. Жеке капиталдардың электронды бұқаралық ақпарат құралдарына, әсіресе, теледидарға шабуылы күшейе түскен. 5. Рудольф Моссе, Леопальд Ульштейн, Август Гук, Август Шерльдер негізін қалаған баспасөздің шоғырлануы жоғары деңгейде. Қазіргі кезде Германияда шығатын газет-журналдардың (75%) дені бес ipi концерндерге қарайды. Дереккөздер
Германия телевизиясы

Германия телевизиясы–Германия телеарналары: "Германия Бірінші Телеарнасы", ЦЦФ - Германия екінші телеарнасы, аталған екі арна мемлекеттік болғандықтан ресми, үкіметтік жаңалықтарға баса назар аударады. . Феникс–бұл арна саясат мәселелерін қозғайды, яғни барлық бағдарламалары мен жаңалықтары осы тақырып аясында ғана. АРТЕ - герман- француз мәдениет телеарнасы. НТВ - жаңалықтар арнасы. ПРО 7, РТЛ және ВОКС телеарналары жеке коммерциялық арналар болып табылады. Германияда телевизия бастауы 50-нші жылдардың басына сәйкес келеді. Бұл жерде телевизия бұқаралық - құқықтық және жеке, аймақтық және аймақтан тыс, толық бағдарламалы және тақырыптық болып бөлінеді. Бұқаралық-құқықтық телевизия 12 жалпыұлттық, 8 жергілікті бағдарлама және 3 трансұлттық бағдарлама (шетелге хабар тарататын телерадиокомпания ретінде "Неміс толқыны", герман-француз арнасы "Арте" және германия-австрия-швейцариялық "3 сат" арнасы) таратады. Дереккөздер
Ватикан баспасөзі, радио, теледидары

Ватикан баспасөзі, радио, теледидары – Ватиканның ресми баспасөзі. *«Акта апостолице седис» - латын тіліндегі бюллетень, папаның заңдарын жариялайды (1909 жылы шығып келеді); *«Анну арио понтифичо» - итальян тілінде жылма-жыл шығатын деректеме (1860 жылы негізі қаланған); *«Оссерваторе романо» күнделікті газеті (1861 жылы шығады) [жексенбілік саны – «Оссерваторе делла доменика»]; бұл газет осы атпен француз, ағылшын, испан тілдерінде апта сайын да шығады; *«Чивильта каттолика» журналы 1850 жылы айына екі дүркін шығып келеді. Ватиканның өз радио станциясы бар (1931). Хабарларды 45 тілде (1970) жүргізеді. 1949 жылы телевизия ортақ жұмыс істейді. Ватикан баспасөзі, радио, теледидары - католик шіркеуінің халықаралық орталығы Ватиканның бағыты мен рөлі католик шіркеуінің дінге сенуші бұқараға жасайтын ықпалына, сондай-ақ клерикалдық күштерге жүргізетін бақылауына қарап белгіленеді. Дереккөздер
Ватикан телевизиясы

Ватикан телевизиясы – Ватикан - діни қала-мемлекет болғандықтан, бұл жердің барлық БАҚ-ы тек діни тақырыптарға сүйеніп, католик шіркеуін насихаттаумен айналысады. 1949 жылдан бастап Ватиканда телеорталық іске қосылған. TELEPACE - әлемге белгілі католиктік арна. Итальяндық тілде хабар тарататын бұл арнада эфир уақытының үлкен бөлігі апостол Петрдің мұрагеріне беріледі. Өзінің бағдарламалары, жаңалықтары бар, бірақ барлығы тек католиктер өмірі мен жағдайы жайында. Телеарнада тек тәрбиелік мәні бар кинофильмдер көрсетіліп, философиялық тұрғыда талқыланатын тақырыптары бар ток-шоулар жүргізіледі. Ватиканның негізгі телеарналарының бірі қалалық CTV (итальяндык citta (қала). Толық атауы - CTV-Vatican Television Center. Негізінен аталмыш телеарна ресми хабар таратумен айналысады. Соның ішінде Рим Папасының жылына екі рет айтылатын жолдауы да бар. Дереккөздер
Германия теледидары

Германия теледидары– елде үш мемлекеттік телеарна жұмыс істейді. . 1985 жылдан бастап тәуелсіз САТ-1 телеарнасы өз жұмысын бастаған. Германия және Люксембургтегі 167 күнделікті газеттердің қаржысымен жұмыс істейтін аралас тәуелсіз арналар да бар. Олардың жалпы саны - 385. САТ-1 телеарнасының қожайыны Аксел Шпрингер. Олар алғашқы жылы эфирге 250 млн. батыс-герман маркасын жұмсаған. Күн сайын 12 сағат хабар береді. Ел бойынша САТ-1-дің көрермендерінің саны 4,5 млн. адам. Дереккөздер
Бір үйдің баласындай

"Бір үйдің баласындай" - "Қазақтелефильм" студиясының түрлі түсті, 3 бөлімді, орыс тіліндегі фильм-концерт (1989). Онда Алматы облысындағы "Пригородный" кеңшары көркемөнерпаздарының шеберлікпен орындаған ән-күй, билері көрсетіледі. Концертке Т.Шаныбекова, В.Мұстафаев, Р.Качиев, К.Сафаров, Р.Қасымова, А.Әбдірәсілов, Г.Ламиева, С.Усманов, және "Шет-Тен" дұңған ансамблі, "Севиндж" түрік ансамблі қатысқан. Режиссері – Сон-и-Сон, операторы - А.Қарабалин. Дереккөздер
Вашингтон поштасы мен уақыт хабары (газет)

«Вашингтон поштасы мен уақыт хабары» (газет) – Америка астанасының ең ықпалды күн сайынғы газеті. 1877 жылы негізі қаланған. Таралымы 467 мың дана. Жексенбілік шығарылымы - 595 мың дана. Газет үкіметтің сыртқы саясатын қолдайды, бірақ бірқатар жағдайларда халықаралық жағдайды бәсеңдетуге бағытталған шараларды да жүйелі түрде баяндап отырады. Дереккөздер